Predkladacia správa

Na rokovaní vlády Slovenskej republiky 9. mája 2002 bolo uznesením č. 466 uložené v bode B.2. predsedovi Úradu pre štátnu službu predložiť na rokovanie vlády Slovenskej republiky špecifikáciu finančných nákladov na zabezpečenie hromadných výberových konaní na obsadenie štátnozamestnaneckých miest v štátnej správe.  
  
Predložený materiál kvantifikuje objem finančných prostriedkov potrebných na zabezpečenie hromadných výberových konaní. Predpokladaný počet voľných štátnozamestnaneckých miest, ktoré  budú  obsadzované  na  základe hromadných výberových konaní je približne 200. Pri  úvahe  perspektívneho  počtu  uchádzačov  na  ich obsadenie 2000  osôb  je  predpoklad  potreby  objemu   finančných  prostriedkov  na  ich  zabezpečenie 3 mil. 965 tis. Sk.